MOŽNO SPRÍSTUPNIŤ

P r e d k l a d a c i a     s p r á v a

Zákonom Národnej rady Slovenskej republiky č. 387/1996 Z. z. o zamestnanosti v znení neskorších predpisov bol zriadený Národný úrad práce ako verejnoprávna inštitúcia na zabezpečenie ústavného práva občanov na zamestnanie, ktorá bude vykonávať svoju činnosť samosprávnymi a výkonnými orgánmi.
	Samosprávnymi orgánmi podľa zákona je predstavenstvo, dozorná rada, správne výbory krajských úradov práce a správne výbory okresných úradov práce.
	Podľa § 8 ods. 1 tohoto zákona je predstavenstvo najvyšším samosprávnym orgánom Národného úradu práce. Má 15 členov, z toho 5 zástupcov zamestnancov, 5 zástupcov zamestnávateľov a 5 zástupcov štátu. Predsedom predstavenstva a zároveň aj členom predstavenstva je minister práce, sociálnych vecí a rodiny Slovenskej republiky.
Materiál obsahuje návrh na odvolanie 2 zástupcov štátu z funkcie členov Predstavenstva Národného úradu práce Ing.Miloša Nosála,CSc. (MF SR) a Ing.Jána Varjú (MP SR) a návrh na voľbu nových členov Predstavenstva Národného úradu práce.
Návrh predkladá vláda Slovenskej republiky na základe zákona č. 387/1996 Z. z. o zamestnanosti v znení neskorších predpisov.
Podľa § 8 ods. 2 tohoto zákona členov predstavenstva s výnimkou predsedu predstavenstva volí a odvoláva Národná rada Slovenskej republiky. Návrhy predkladá reprezentatívna organizácia zamestnancov, reprezentatívna organizácia zamestnávateľov          a vláda Slovenskej republiky.